
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως διατηρητέοι» του κτιρίου που βρίσκεται στην 
οδό Ματρώζου και 5ης στη Σάμο και καθορισμός ειδικών 

όρων και περιορισμών δόμησης αυτού . 1 

Καθορισμός Ζώνης Οικιστικού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός 


εγκεκριμένου σχεδίου και εκτός ορίων οικισμών προύφισταμέ- 
νων του έτους 1923 των δήμων Καστοριάς καί Άργους Ορε- 
στικού και των Κοινοτήτων Λισπηλιού, Αμπελοκήπων, Μαυ- 
ροχωρίου, Πολυκάρπης, Φωτεινής - Μεταμόρφωσης, Τοιχιού 

και Λεύκης (νομού Καστοριάς) . 2 

Χαρακτηρισμός ως διατηρητέων κτιρίων που βρίσκονται στην πε¬ 
ριοχή Εξαρχείων του ρυμοτομικού σχεδίου Αθηνών και επι¬ 
βολή ειδικών όρων και περιορισμών δομήσεως . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Χαρακτηρισμός ως διατηρητέου του κτιρίου που βρίσκεται στην οδό 

Ματρώζου και 5ης στη Σάμο και καθορισμός ειδικών όρων και 

περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν.δ. της 17.7.1923, όπως μεταγενέστερα 
τροποποιήθηκαν και ειδικότερα το άρθρο 9. 

' 2. Τις διατάξεις της παρ. 6 του άρθρου 79 του ν.δ. 8/1973, όπως 
αντικαταστάθηκε με την παράγραφο 1 του άρθρου 4 του ν. 
622/1977 (ΦΕΚ 171/Α) και 80. 

3. Την υπ’ αριθ. 75724/1151/30.12.83 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος και ειδικότερα το άρθρο 5 όπως αυτό τροποποιήθηκε 
και συμπληρώθηκε με την υπ’ αριθ. 28112/356/17.4.85 κοινή 
απόφαση των Υπουργών Προεδρίας Κυβερνήσεως και Χωροταξίας, 
Οικισμού και Περιβάλλοντος (ΦΕΚ 205/Β). 

4. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παράγραφος 1. 

5. Την από 29 Μάΐου 1985 εισήγηση - έκθεση της Διεύθυνσης 
Παραδοσιακών Οικισμών (Γ7). 

6. Την υπ’ αριθ. 338/85 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

7. Την υπ’ αριθ. 895/1985 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

'Αρθβο 1. 

1. Χαρακτηρίζεται ως διατηρητέο το κτίριο που βρίσκεται στην οδό 
Ματρώζου και 5ης στη Σάμο φερόμενο ως ιδιοκτησία Άννας Παυ¬ 


λίδη, όπως το κτίριο φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:500 που έχει θεωρηθεί από τον 
Προϊστάμενο της Διευθύνσεως Πολεοδομικών Εφαρμογών με την υπ’ 
αριθ. 79570/1985 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών ή 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς και λειτουργικούς του χαρακτηριζομένου ως διατη¬ 
ρητέου κτιρίου, εφόσον δεν αλλοιώνεται ο γενικός αρχιτεκτονικός χα¬ 
ρακτήρας. 

4. Η αποκατάσταση των όψεων του χαρακτηριζομένου ως διατη¬ 
ρητέου κτιρίου πρέπει να γίνεται λαμβάνοντας υπόψη τόσο τα ήδη 
υπάρχοντα στο κτίριο αρχιτεκτονικά και διακοσμητικά στοιχεία, όσο 
και τις σύγχρονες λειτουργικές ανάγκες. 

5. Δεν επιτρέπεται η τοποθέτηση διαφημήσεων στο κτίριο. 

Η τοποθέτηση περιορισμένης κλίμακας επιγραφών επιτρέπεται με 
σύμφωνη γνώμη της Επιτροπής Ενασκήσεως Αρχιτεκτονικού Ελέγ¬ 
χου (Ε.Ε.Α.Ε.). 

6. Οποιαδήποτε επέμβαση στο εξωτερικό ή εσωτερικό του διατηρη¬ 
τέου κτιρίου ή και στον περιβάλλοντα χώρο του, εγκρίνεται από την 
(Ε.Ε.Α.Ε.) Επιτροπή Ενασκήσεως Αρχιτεκτονικού Ελέγχου. 

7. Για την έκδοση άδειας επισκευής, αποκατάστασης, ανέγερσης 
και οποιασδήποτε γενικά εργασίας, σχετικής με την εφαρμογή του 
παρόντος δ/τος, επιβάλλεται η υποβολή στην Ε.Ε.Α.Ε. προμελέτης 
σε κλίμακα 1:100 που συνοδεύεται από τεχνική περιγραφή των εργα¬ 
σιών, φωτογραφίες του κτιρίου (γενικές, τμημάτων και λεπτομερειών) 
και του περιβάλλοντος χώρου, προκειμένου να γίνει προέγκριση των 
αρχών τής πολεοδομικής και αρχιτεκτονικής σύνθεσης, τυχόν ανακα- 
τασκευών, κατεδάφισης τμημάτων, προσθηκών. 

Μετά την προέγκριση υποβάλλεται η μελέτη σε κλίμακα 1:50 για 
τα σχέδια λεπτομερειών με πλήρη καταγραφή διαστάσεων και άλλων 
πληροφοριών. Η μελέτη συνοδεύεται από φωτογραφίες των σχετικών 
λεπτομερειών σε περίπτωση αποκατάστασης επιμέρους αρχιτεκτονι¬ 
κών στοιχείων, περιγραφή υλικού, χρωματολόγιο και τεχνική περι¬ 
γραφή εργασιών. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

Καθορισμός Ζώνης Οικιστικού Ελέγχου, κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμών προϋφισταμένων του 
έτους 1923 των δήμων Καστοριάς και Άργους Ορεστικού και 
των Κοινοτήτων Δισπηλιοΰ, Αμπελοκήπων, Μαυροχωρίου, Πολυ- 
κάρπης, Φωτεινής - Μεταμόρφωσης, Τοιχίου και Λεύκης (νομού 
Καστοριάς). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν.δ.1337/1983 (ΦΕΚ 33/Α/83) και ειδικό¬ 
τερα το άρθρο 29 (παρ. 1) αυτού όπως τροποποιήθηκε με την πα- 
ράγρ. 14. του άρθρου 8 του ν. 1512/1985 (ΦΕΚ 4/Α/85). 

2. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παράγραφος 1. 

3. Την υπ’ αριθ. 110/9.7.85 γνωμοδότηση του Δημοτικού Συμ¬ 
βουλίου Καστοριάς. 

4. Την υπ’ αριθ. 48/24.6.85 γνωμοδότηση του Δημοτικού Συμ¬ 
βουλίου Άργους Ορεστικού. 

5. Την υπ’ αριθ. 27/20.6.85 γνωμοδότηση του Κοινοτικού Συμ¬ 
βουλίου Δισπηλιού. 

6. Το υπ’ αριθ. 620/27.6.85 έγγραφο της Κοινότητας Μαυροχω¬ 
ρίου. 

7. Το υπ’ αριθ. 431/28.6.85 έγγραφο της Κοινότητας Πολυκάρ- 
πης. 

8. Το υπ’ αριθ, 415/26.6.85 έγγραφο της Κοινότητας Μεταμόρ¬ 
φωσης. 

9. Το γεγονός ότι παρήλθε άπρακτη για τις Κοινότητες Αμπελοκή¬ 
πων, Τοιχιού και Λεύκης, η προθεσμία που τάχθηκε με το υπ’ αριθ. 
ΚΟ/1291/ΕΠΑ 69/13.6.85 έγγραφο του Τ.Π. και Π.Ε. Ν. Καστο¬ 
ριάς. 

10. Την υπ’ αριθ. 1/1985 γνωμοδότηση της 13ης συνεδρίασης 
του Συμβουλίου Χωροταξίας, Οικισμού και Περιβάλλοντος νομού Κα¬ 
στοριάς. 

11. Την υπ’ αριθ. 967/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Καθορίζεται ως Ζώνη Οικιστικού Ελέγχου (Ζ.Ο.Ε.) η εκτός σχε¬ 
δίου και εκτός ορίων οικισμών προϋφισταμένων του 1923, περιοχή 
των δήμων Καστοριάς και Άργους Ορεστικού και των κοινοτήτων 
Δισπηλιού, Αμπελοκήπων, Μαυροχωρίου, Πολυκάρπης, Φωτεινής - 
Μεταμόρφωσης, Τοιχιού και Λεύκης ν. Καστοριάς, όπως το όριο της 
ζώνης φαίνεται με πράσινη γραμμή στο σχετικό πρωτότυπο- διά¬ 
γραμμα σε κλίμακα 1:25.000 που θεωρήθηκε από τον Προϊστάμενο 
της Διεύθυνσης Πολεοδομικών Εφαρμογών με την υπ’ αριθ. 
85271/1985 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Ειδικότερα το όριο της ζώνης καθορίζεται: 

—Βόρεια: από τον επαρχιακό δρόμο Κεφαλαρίου - Σιδηροχωρίου, 
με αρχή το βόρειο όριο του χωριού Κεφαλάρι, έως τη συνάντησή του 
με το ρέμα «Πλάτη» και στη συνέχεια το ρέμα προς ανατολάς έως τη 
συνάντησή του με τον ασφαλτοστρωμένο επαρχιακό δρόμο Καστοριάς 
- Βυσσινιάς - Βίτσιου (αριθ. Ε.0.22) και εκείθεν το δρόμο αυτό με 
νότια διεύθυνση ως την διακλάδωση προς τον οικισμό Κεφαλάρι. Ανα¬ 
τολικά της διασταύρωσης ακολουθείται ο αγροτικός δρόμος έως τον 
χάνδακα απορροής. 

Από το σημείο του χάνδακα που απέχει 200μ. από τον επαρχιακό 
δρόμο Καστοριάς - Πολυκάρπη (αρ. Ε.0.25) ακολουθείται προς ανα¬ 
τολάς γραμμή παράλληλη προς το δρόμο αυτό μέχρι το λόφο Αη- 


Σωτήρα, νότια του χωριού Μεταμόρφωση και στη συνέχεια μέχρι 
συναντήσεως του επαρχιακού δρόμου αριθ. 25 και εκείθεν τον επαρ¬ 
χιακό αυτό δρόμο έως τη διασταύρωση προς το χωριό Φωτεινή, συ¬ 
μπεριλαμβανομένου του περιφραγμένου χώρου των 90 στρεμ. όπου οι 
εγκαταστάσεις της Γεωργικής Εταιρείας οπωροκηπευτικών ν. Καστο¬ 
ριάς (Γ.Ε.Ο.Κ.). 

—Ανατολικά: από το σημείο πάνω στον κοινοτικό δρόμο προς Φω¬ 
τεινή και σε απόσταση 200 μ. από τη διασταύρωση ακολουθείται 
νότια κατεύθυνση παράλληλα προς τον επαρχιακό δρόμο (Ε.Ο. 25) 
και σε απόσταση 200 μ. από τον άξονα αυτού και μέχρι τη διασταύ¬ 
ρωση με τον επαρχιακό δρόμο Καστοριάς - Κορησού - Αμυνταίου 
(Ε.Ο. 24) (μετά τα ανατολικά όρια των χωριών Πολυκάρπη και Μαυ- 
ροχώρι). 

Στη συνέχεια ακολουθείται γραμμή παράλληλη προς τον επαρχιακό 
δρόμο Ε.Ο. 24 και σε απόσταση 200 μ. από τον άξονα αυτού, μέχρι 
συναντήσεως με τον παλιό κοινοτικό δρόμο Άργους -Ορεστικού -Κο¬ 
ρησού και εκείθεν το δρόμο αυτό μέχρι την παλιά βρύση στην περιοχή 
«Κάργα» αγροκτήματος Άργους Ορεστικού. Από τη βρύση ακολου¬ 
θείται ευθεία γραμμή διερχόμενη από τη διασταύρωση «επτάδρομος» 
και καταλήγουσα στο δυτικό άκρο της σημερινής περίφραξης του αε¬ 
ροδρομίου Καστοριάς επί του εθνικού δρόμου Καστοριάς -Κοζάνης και 
εκείθεν τον εθνικό δρόμο μέχρι τη θέση «Παλιοκκλήσι». 

—Νότια: από τη θέση «Παλιοκκλήσι» ακολουθείται ο αγροτικός 
δρόμος μέχρι συναντήσεως με τού επαρχιακό δρόμο Άργους Ορεστι- 
κού - Αμμουδάρας (Ε.Ο. 2) και με νοτιοανατολική κατεύθυνση ακο¬ 
λουθείται το παλιό τμήμα αυτού έως την ξύλινη γέφυρα επί του ποτα¬ 
μού Αλιάκμονα. Εκείθεν ακολουθείται η απέναντι όχθη του ποταμού 
μέχρι τη νέα μεγάλη γέφυρα στην επαρχιακή οδό ’ Αργους Ορεστικού 
-Χιλιοδένδρου (αρ. Ε.Ο. 8). 

—Δυτικά: από τη νέα γέφυρα ακολουθείται η δυτική όχθη του 
ποταμού Αλιάκμονα έως τη σμίξη των δύο κλάδων του ποταμού (του 
κλάδου από πηγές «Κορομηλιάς» και του κλάδου από πηγές Γράμ¬ 
μου) και εκείθεν η δυτική όχθη του δευτέρου κλάδου έως τη στενή 
γέφυρα επί του ποταμού κοντά στο χωριό «Πορειά». Στη συνέχεια 
ακολουθείται ο επαρχιακός δρόμος Καστοριάς -Πορειάς (Ε.Ο. 10)έως 
τη διασταύρωσή τους με τον επαρχιακό δρόμο Καστοριάς Καλοχω- 
ρίου -Νεστορίου (Ε.Ο. 9). Από εκεί ακολουθείται η προέκταση της 
επαρχιακής οδού (Ε.Ο. 10) προς βορρά και σε απόσταση 550 μ. από 
τη διασταύρωση όπου η συνάντηση με τον άλλο κλάδο του Αλιάκμονα 
από τις πηγές «Κορομηλιάς» (περιοχή Ιχθυοτροφείου). Από τη θέση 
αυτή ακολουθείται ευθεία γραμμή με βορειοανατολική κατεύθυνση 
μέχρι το εξωκκλήσι «Αγίου Χαραλάμπους» από όπου και ακολουθείται 
ο εκεί αγροτικός δρόμος νοτιοανατολικά προς το κτίριο «ΚΑΣΤΡΑ» 
(εκθετήριο γουναρικών) έως τη διασταύρωσή του με την προέκταση 
της οδού Καραολή και εκείθεν την οδό αυτή έως το σχέδιο πόλης Κα¬ 
στοριάς. 

Ακολουθείται το δυτικό όριο του σχεδίου πόλης Καστοριάς έως το 
βορεινό άκρο του λόφου «ΚΗΛΗΤΡΟ» όπου η περιοχή «Λειβάδια». 
Από εκεί ακολουθούνται οι παρυφές των βουνών ΚΗΛΗΤΡΟ και 
ΚΟΡΤΦΗ ή ΨΑΛΙΔΑ έως το ρέμα Σιούτιστα και εκείθεν το ρέμα έως 
το νότιο όριο του οικισμού «Απόσκεπος». Στη συνέχεια ακολουθείται 
η πορεία της ισοϋψούς των 800 μ. έως το χωριό Κεφαλάρι. 

Άρθρο 2. 

Μέσα στη Ζ.Ο.Ε. όπως περιγράφεται στο άρθρο 1 του παρόντος 
καθορίζονται κατά περιοχές που φαίνονται στο ίδιο διάγραμμα με 
αριθμούς 1, 2, 3, 4, 5, 6, 7, 8, 9 κατώτατο όριο κατάτμησης, 
χρήσεις γης, όροι και περιορισμοί δόμησης, όπως στα επόμενα άρθρα. 

Άρθρο 3. 

Α. Περιοχές με αριθμό 1. 

Αποτελούνται από τις περιοχές Καστοριάς -Βουνού -Χερσονήσου, 
ανατολικά του παλιού σχεδίου ως τις όχθες της λίμνης Καστοριάς και 
περιοχή «Μαύρο Βουνό» και ορίζονται ως εξής: 

Από βορρά: Τμήμα του επαρχιακού δρόμου Καστοριάς Νεστορίου 
(αρ. Ε.Ο. 9) μπροστά από το περιγραφόμενο στρατόπεδο «Δρακοπού¬ 
λου», ακολουθεί τη βορειοανατολική περίφραξή του έως το εγκατα¬ 
λειμμένο τμήμα του παλιού δρόμου Καστοριάς - Άργους Ορεστικού. 
Οδεύει πάνω στο τμήμα αυτού του δρόμου μέχρι την περίφραξή του 
χώρου προς συγκέντρωση όλων των στρατοπέδων που υλοποιήθηκε 
με τσιμεντένιες πυραμίδες. 

Από ανατολή: ακολουθεί τις τσιμεντένιες πυραμίδες προς νότο έως 
ότου συναντήσει τις καλλιεργούμενες εκτάσεις νότια του «Μαύρου 
Βουνού». 

Από νότο: οι νότιοι πρόποδες του «Μαύρου Βουνού» μέχρι τη συνά¬ 
ντηση του κοινοτικού δρόμου Άργους Ορεστικού -Μανιάκων. 

Από δύση: τμήμα του δρόμου αυτού έως το σχέδιο πόλης Μανιά¬ 
κων καθώς και το ανατολικό όριο του σχεδίου πόλης των χωριών 
Μανιάκων και Νέας Ζούζουλης, έως τη συνάντηση με τον επαρχιακό 
δρόμο Καστοριάς -Νεστορίου. 

Στις περιοχές περιλαμβάνονται κηρυγμένες δασικές ή αναδασωτέες 
εκτάσεις. Οι περιοχές υπάγονται στις διατάξεις του ν. 998/79 «περί 
προστασίας δασών». 

Οποιαδήποτε εγκατάσταση ή κατασκευή στις περιοχές αυτές υπό- 
κειται στον έλεγχο της Επιτροπής Ενασκήσεως Αρχιτεκτονικού Ελέγ¬ 
χου ν. Καστοριάς. 

Β. Περιοχές με αριθμούς 2 και 2α. 

Αποτελούνται από 3 περιοχές που ορίζονται ως εξής: 

Περιοχή πρώτη προς βορρά του σχεδίου πόλης Καστοριάς. Συνο¬ 
ρεύει: 

α) από δύση και βορρά με το περιμετρικό όριο Ζ.Ο.Ε. από λόφο 
«ΚΗΛΗΤΡΟ» έως διασταύρωση προς το χωριό Κεφαλάρι του επαρ¬ 
χιακού δρόμου Καστοριάς -Βυσσινιάς (αρ. Ε.Ο. 22) και β) από ανα¬ 
τολή με τον ασφαλτοστρωμένο επαρχιακό δρόμο αριθμός 22 έως το 
ρέμα «ΣΙΟΥΤΙΣΤΑ» (νέο ιδιόκτητο) ακολουθώντας όμως το παλιό 
τμήμα μήκους 900 περίπου μέτρων με το ρέμα «ΣΙΟΥΤΙΣΤΑ» ως τις 
όχθες της λίμνης Καστοριάς και με την όχθη της λίμνης έως το πέρας 
του σχεδίου πόλης Καστοριάς. 

Περιοχή δεύτερη προς νότο του σχεδίου πόλης Καστοριάς. Συνο¬ 
ρεύει: 

α) προς το βορρά με το περιμετρικό όριο της Ζ.Ο.Ε. από τη θέση 
«Ιχθυοτροφείο» έως το σχέδιο πόλης Καστοριάς με το νότιο όριο του 
σχεδίου πόλης Καστοριάς, β) προς την ανατολή με τη νότια όχθη της 
λίμνης Καστοριάς και με το λιμναίο οικισμό Δισπηλιού, γ) προς νότο 
με το όριο του οικισμού Δισπηλιού, με το βορειοανατολικό όριο του 
χώρου συγκέντρωσης στρατοπέδων που υλοποιήθηκαν με τσιμεντένιες 
πυραμίδες, με το όριο της περιοχής 1 που περιγράφεται πιο πάνω και 
με το βορειοδυτικό όριο του σχεδίου πόλης των οικισμών Νέας Ζού¬ 
ζουλης και Μανιάκων και δ) προς τη δύση με την ανατολική όχθη 
του κλάδου του ποταμού Αλιάκμονα από πηγές «Κορομηλιάς» έως τη 
θέση «Ιχθυοτροφείο». 

Περιοχή τρίτη, ανατολικά και βόρεια του σχεδίου πόλης Άργους 
Ορεστικού έως την κοινότητα Μαυροχωρίου. 

Συνορεύει α) προς ανατολάς με το περιμετρικό όριο Ζ.Ο.Ε., όπως 
περιγράφηκε στο άρθρο 1, από το χωριό Μαυροχώρι έως θέση «Πα- 
λιοκκλήσι» Άργους Ορεστικού, β) προς το νότο με τμήμα του αγροτι¬ 
κού δρόμου από θέση «Παλιοκκλήσι» έως τη διασταύρωσή του με τον 
επαρχιακό δρόμο Άργους Ορεστικόύ -Αμμουδάρας (αρ. Ε.Ο. 2) του 
οποίου 600 περίπου μέτρων βορειοδυτικά ακολουθεί ως τη συνάντησή 
του με την προέκταση της δημοτικής οδού 25ης Μαρτίου, από σημείο 
της οποίας με νοητή γραμμή προσπερνά το νοτιοδυτικό όριο του σχε¬ 
δίου πόλης Άργους Ορεστικού και σε προέκταση της κατεύθυνσης 
αυτής συναντά χάνδακα άρδευσης και καταλήγει στη νέα γέφυρα επί 
του ποταμού Αλιάκμονα, γ) προς τη δύση με την ανατολική όχθή του 
ποταμού Αλιάκμονα από τη νέα γέφυρ έως τη θέση υδρομάστευσης 
για την ύδρευση του δήμου Άργους Ορεστικού, με τον αγροτικό 
δρόμο που οδηγεί στο χώρο αυτό από το ίχνος του παλιού τείχους του 


αρχαιολογικού χώρου «Αρμενοχωρίου» με το ανατολικά και βορειοα¬ 
νατολικό ίχνος του τείχους αυτού και δ) προς το βορρά με τους 
αγρούς της περιοχής «Γύφτικου Λάκκου» που διαχωρίζεται από αυ¬ 
τούς με μια ευθεία νοητή γραμμή μήκους 1320 μέτρων η οποία έχει 
αφετηρία το βορειότερο άκρο του ίχνους του παλιού τείχους του «Αρ¬ 
μενοχωρίου» και τελειώνει στην περιοχή «Κάργα» σε σημείο κοντά στη 
βορεινή περίφραξή της μονοκατοικίας ιδιοκτησίας Ασλανίδη Λευθέρη 
και σε απόσταση 200 μέτρων από τον Εθνικό δρόμο Καστοριάς -Κο¬ 
ζάνης (τμήμα Δισπηλιού -Άργους Ορεστικού) και στη συνέχεια με 
γραμμή παράλληλη στα 200 μέτρα προς το τμήμα της εθνικής οδού 
έως το όριο της κοινότητας Δισπηλιού. Το όριο προς βορρά συμπίπτει 
στη συνέχεια με τον επαρχιακό δρόμο Καστοριάς -Κορησού -Αμυ¬ 
νταίου (αρ. Ε.Ο. 24) έως τη διασταύρωσή της με τον επαρχιακό 
δρόμο προς Μαυροχώρι (αρ. Ε.Ο. 25) τον οποίο ακολουθεί έως την 
όχθη της λίμνης Καστοριάς και τελειώνει στο νότιο όριο του οικισμού 
Μαυροχωρίου. 

1. Εντός των περιοχών αυτών επιτρέπονται μόνο χρήσεις: 
α. κατοικίας 

β. αθλητικών εγκαταστάσεων 
γ. πολιτιστικών εγκαταστάσεων 
δ. εγκαταστάσεων αναψυχής 
ε. τουριστικών εγκαταστάσεων 

στ. δημοσίων και δημοτικών εγκαταστάσεων κοινωφελών σκοπών. 

2. α) Το κατώτατο όριο κατάτμησης των γηπέδων ορίζεται σε 8 
στρέμ. και το κατώτατο όριο αρτιότητας σε 8 στρέμ. 

β) Κατά παρέκκλιση της ως άνω αρτιότητας θεωρούνται άρτια και 
οικοδομήσιμα γήπεδα το οποία κατά την ημέρα δημοσίευσης του πα¬ 
ρόντος δ/τος έχουν αρτιότητα 4 στρεμ. 

γ) Τα γήπεδα τα υφιστάμενα την 17.10.1978 ημερομηνία δημο¬ 
σίευσης του από 6.10.1978 π.δ/τος (ΦΕΚ 538/Δ) εφόσον έχουν: 
—Ελάχιστο πρόσωπο 25 μ. 

-Ελάχιστο βάθος 40 μ. 

—Ελάχιστο εμβαδόν 2.000 τ.μ. 

3. Για τους λοιπούς όρους και περιορισμούς δόμησης για χρήση 
κατοικίας εφαρμόζονται οι διατάξεις των άρθρων 1 και 6 του από 
24.5.85 π.δ/τος «Τροποποίηση των όρων και περιορισμών δόμησης 
των γηπέδων των κειμένων εκτός των ρυμοτομικών σχεδίων... κλπ.» 
(ΦΕΚ 270/Δ/85). 

4. Για ανέγερση αθλητικών εγκαταστάσεων, πολιτιστικών εγκατα¬ 
στάσεων και εγκαταστάσεων αναψυχής ορίζονται: 

—μεγίστη συνολική εκμετάλλευση κτιρίων 150 τ.μ. 

—μέγιστος αριθμός ορόφων των κτιρίων 1. 

—μέγιστο ύψος αυτών 4 μ. 

Τπεράνω του μεγίστου ύψους των κτιρίων επιβάλλεται η κατα¬ 
σκευή στέγης της οποίας η κλίση δεν μπορεί να υπερβαίνει το 30%. 

5. Για ανέγερση τουριστικών εγκαταστάσεων ορίζονται τα εξής: 
Δεν επιτρέπεται η δημιουργία μονάδας δυναμικότητας μεγαλύτε¬ 
ρης των εκατό (100) κλινών. 

Ο μέγιστος αριθμός ορόφων των κτιρίων ορίζεται σε 2 και το 
μέγιστο ύψος σε 7,50 μ. 

Τπεράνω του μεγίστου ύψους επιβάλλεται η κατασκευή στέγης, της 
οποίας η κλίση δεν μπορεί να υπερβαίνει το 30%. Κατά τα λοιπά 
ισχύουν οι διατάξεις του από 12.5.84 π.δ/τος «τροποποίηση και συ¬ 
μπλήρωση του από 6.10.78 π.δ/τος... κλπ.» (ΦΕΚ 380/Δ/27.6. 
84) όπως τροποποιήθηκε και συμπληρώθηκε με το από 16.2.85 
π.δ/γμα (ΦΕΚ 58/Δ/27.2.85). . 

6. Κατ’ εξαίρεση για την υπό στοιχείο 2α περιοχή, μεταξύ εθνικού 
δρόμου Καστοριάς -Κοζάνης (τμήμα Καστοριάς -Δισπηλιού) και της 
λίμνης Καστοριάς επιτρέπονται μόνον οι χρήσεις που προβλέπονται 
από τα εδάφια α, β, γ, δ και στ της ως άνω παρ. 1 υπό τους όρους 
και προϋποθέσεις της ως άνω παραγρ. 4 και υπό τον περιορισμό ότι 
τα ανεγειρόμενα κτίσματα απέχουν απόσταση τουλάχιστον 50 μ. από 
την όχθη της λίμνης. 

7. Για την ανέγερση κτιρίων δημοσίων ή δημοτικών εγκαταστά¬ 
σεων κοινωφελών σκοπών απαιτείται καθορισμός του χώρου κατά τη 
διαδικασία του άρθρου 26 του ν. 1337/83, όπως αντικαταστάθηκε 
από το άρθρο 8 παρ. 13 του ν. 1512/85, υπό την προϋπόθεση ότι ο 
μέγιστος αριθμός ορόφων των κτιρίων δεν θα υπερβαίνει τους 2 και 
το μέγιστο ύψος τα 7,50 μ. υπεράνω των οποίων κατασκευάζεται 
υποχρεωτική στέγη με κλίση το πολύ 30%. 

8. Ειδικά στην περιοχή του κηρυγμένου αρχαιολογικού χώρου 
«Κρεπενή» της κοινότητας Μαυροχωρίου και σε ακτίνα 500 μ. γύρω 
από αυτόν, η δόμηση κατά τις διατάξεις του παρόντος άρθρου επιτρέ¬ 
πεται μόνον κατόπιν προηγουμένης εγκρίσεως της αρμόδιας Αρχαιο¬ 
λογικής Υπηρεσίας. 

Γ. Περιοχές με αριθμό 3. 

Αποτελούνται από τρεις περιοχές που ορίζονται ως εξής: 

Περιοχή πρώτη, αγροκτήματα υψηλής καλλιέργειας βόρεια της 
λίμνης Καστοριάς. 

Συνορεύει: α) από βορρά και ανατολή με το περιμετρικό όριο της 
Ζ.Ο.Ε. όπως περιγράφεται στο άρθρο 1 και ειδικότερα από τον επαρ¬ 
χιακό δρόμο Καστοριάς -Βυσσινιάς (αρ.Ε.Ο. 22) έως το χωριό Πολυ- 
κάρπη εκτός του χώρου 90 στρεμ. της Γ.Ε.Ο. Καστοριάς, β) από 
νότο με την όχθη της λίμνης και γ) από δύση με την περιοχή 2 όπως 
περιγράφεται παραπάνω. 

Περιοχή δεύτερη, αγροκτήματα υψηλής καλλιέργειας νότια της λί¬ 
μνης Καστοριάς. 

Συνορεύει: α) από ανατολή, νότο και δύση με την περιοχή 2 και με 
τα όρια του οικισμού Δισπηλιού και β) από βορρά με την όχθη της 
λίμνης Καστοριάς. 

Περιοχή τρίτη, παραποτάμια, αγροκτήματα υψηλής καλλιέργειας. 

Συνορεύει α) από νότο και δύση με το περιμετρικό όριο της Ζ.Ο.Ε. 
από ξύλινη γέφυρα Αλιάκμονα (χωριό Αμμουδάρα) έως τη θέση 
«Ιχθυοτροφείο» όπως περιγράφεται παραπάνω, β) από βορρά με την 
περιοχή 2, όπως περιγράφεται παραπάνω με το σχέδιο των Μανια¬ 
κών, με την περιοχή 1, με τμήμα του κοινοτικού δρόμου Άργους 
Ορεστικού -Μανιάκων από Μαύρο Βουνό έως τη στροφή στη θέση 
λειβάδι και τέλος με τις περιοχές 6 και 8 με τις οποίες διαχωρίζεται 
με ευθεία νοητή γραμμή μήκους 3.150 περίπου μέτρων που ξεκινά 
από τη στροφή του κοινοτικού δρόμου Άργους Ορεστικού -Μανιάκων 
(στη θέση λειβάδι) και καταλήγει σε σημείο του αγροτικού δρόμου 
στις παρυφές του βουνού «πετρώδες» Δισπηλιού, που απέχει 200 μέ¬ 
τρα από την εθνική οδό Καστοριάς -Κοζάνης, γ) ανατολικά με την 
περιοχή 2 και με το περιμετρικό όριο Ζ.Ο.Ε:· έως την ξύλινη γέφυρα. 

1. Εντός των περιοχών αυτών επιτρέπονται χρήσεις μόνον γεωργι¬ 
κών αποθηκών, υδατοδεξαμενών, στεγάστρων, αντλητικών εγκατα¬ 
στάσεων και θερμοκηπίων μετά από έγκριση της αρμόδιας Δ/νσης 
Γεωργίας. 

2. α) Το κατώτατο όριο κατάτμησης των γηπέδων ορίζεται σε 8 
στρέμ. και το κατώτατο όριο αρτιότητας σε 8 στρεμ. 

β) Κατά παρέκκλιση της ως άνω αρτιότητας θεωρούνται άρτια και 
οικιδομήσιμα γήπεδα τα οποία κατά την ημέρα δημοσίευσης του πα¬ 
ρόντος δ/τος έχουν αρτιότητα 4 στρέμματα. 

3. Η μεγίστη συνολική εκμετάλλευση των κτισμάτων ορίζεται σε 
100 τμ., ο μέγιστος αριθμός ορόφων σε 1 και το μέγιστο ύψος αυτών 
σε 4,50 μ. 

4. Κατά παρέκκλιση από τις διατάξεις της παραγράφου 1 της 
περιοχής 3 σε γήπεδα εμβαδού ίσου ή μεγαλύτερου των 10 στρεμ. 
επιτρέπεται η κατασκευή κατοικίας υπό τους εξής όρους και περιορι¬ 
σμούς: 

Μεγίστη συνολική εκμετάλλευση κτιρίων 100 τ.μ., μέγιστος αριθ¬ 
μός ορόφων 1, μέγιστο ύψος 4,00 μ. υπεράνω του οποίου κατασκευά¬ 
ζεται υποχρεωτικά στέγη με κλίση το πολύ μέχρι 30%. 

5. Ειδικά στην εντός της περιοχής 3 περιλαμβανόμενη έκταση του 
νέου Εθνικού Σταδίου του δήμου Άργους Ορεστικού, δεν επιτρέπεται 
καμία άλλη χρήση πέραν των εγκαταστάσεων του Εθνικού Σταδίου. 


Για την ανέγερση των εγκαταστάσεων αυτών απαιτείται καθορι¬ 
σμός του χώρου καθώς και των όρων και περιορισμών δόμησης σύμ¬ 
φωνα με το άρθρο 26 του ν. 1337/1983 όπως αντικαταστάθηκε με 
το άρθρο 8 παράγραφος 13 του ν. 1512/85. 

6. Για τη δασική έκταση της θέσης «Ορμάν» του δήμου Άργους 
Ορεστικού, την περιλαμβανόμενη εντός περιοχής 3, ισχύουν οι διατά¬ 
ξεις του ν. 998/79. 

7. Ειδικά στις περιοχές κηρυγμένων αρχαιολογικών χώρων «Λι¬ 
μναίου» της κοινότητας Δισπηλιού και «Αρμενίου» του δήμου Άργους 
Ορεστικού, που περιλαμβάνονται στις περιοχές 3, καθώς και σε 
ακτίνα 500 μ. γύρω από αυτούς, η δόμηση κατά τις διατάξεις του 
παρόντος άρθρου, επιτρέπεται μόνον κατόπιν προηγουμένης εγκρί¬ 
σεως της αρμόδιας Αρχαιολογικής Υπηρεσίας. 

8. Για τους λοιπούς όρους και περιορισμούς δόμησης των παρα¬ 
πάνω χρήσεων εφαρμόζονται οι διατάξεις του από 24.5.85 π.δ/τος 
ανάλογα με τη χρήση. 

Δ. Περιοχή 4. 

Η περιοχή αυτή ορίζεται ως εξής: 

Συνορεύει α) από ανατολή με τμήμα του παλιού δρόμου Καστοριάς 
- Βυσσινιάς μήκους 250 μέτρων, β) από νότο με αγροκτήματα δήμου 
Καστοριάς με αριθμούς κτηματολογίου 1089, 1107, 1106 και 
1193, γ) από δύση με τμήμα του επαρχιακού δρόμου Καστοριάς - 
Βυσσινιάς (αρ. Ε.Ο. 22) και δ) από βορρά με το ρέμα «ΣΙΟΥΤΙΣΤΑ». 

1. Στην περιοχή επιτρέπονται μόνον οι εξής χρήσεις: 
—εγκαταστάσεις Εκθετηρίου Δημοπρατηρίου Καστοριάς (Ε.Δ.Η.Κ.Α), 
-εγκαταστάσεις προγραμμάτων Οργανισμού Εργατικής Κατοικίας 
(Ο.Ε.Κ.), 

—εγκαταστάσεις Κέντρου Επαγγελματικής Εκπαίδευσης (Κ.Ε.Τ.Ε.). 

2. Απαγορεύεται κάθε κατάτμηση, πλην των αναγκαίων για τη 
δημιουργία των χώρων των ως άνω επιτρεπομένων χρήσεων. 

3. Για την ανέγερση των κτιρίων των ως άνω χρήσεων απαιτείται 
ο καθορισμός των χώρων αυτών καθώς και οι όροι και περιορισμοί 
δόμησης εγκρίνονται σύμφωνα με τις διατάξεις του άρθρου 26 του ν. 
1337/83, όπως αντικαταστάθηκε από το άρθρο 8 παρ. 13 του ν. 
1512/85. 

Ε. Περιοχή με αριθμό 5. 

Περιλαμβάνει στρατιωτικές εγκαταστάσεις (συγκέντρωση στρατο¬ 
πέδων). 

Στην περιοχή απαγορεύεται κάθε κατάτμηση και δόμηση, πλην 
των ειδικώς προοριζομένων για στρατιωτική χρήση. « 

ΣΤ. Περιοχή με αριθμό 6. 

1. Στην περιοχή επιτρέπονται μόνο οι εξής χρήσεις: γεωργοπτηνο- 
τροφικές -γεωργοκτηνοτροφικές εγκαταστάσεις και γεωργικές αποθή¬ 
κες. 

2. Το κατώτατο όριο κατάτμησης ορίζεται σε 4 στρεμ. και το 
κατώτατο όριο αρτιότητας σε 4 στρέμματα. 

3. Η δόμηση επιτρέπεται κατά τις διατάξεις του άρθρου 2 του από 
24.5.85 π.δ/τος (ΦΕΚ 270/Δ/31.5.85). 

Ζ. Περιοχή με αριθμό 7. 

1. Το κατώτατο όριο κατάτμησης ορίζεται σε 4 στρέμματα. 

2. Στην περιοχή διατηρούνται οι υφιστάμενες εγκαταστάσεις της 
Γεωργικής Εταιρείας Οπωροκηπευτικών νομού Καστοριάς (Γ.Ε.Ο. 
Κ.) και επιτρέπεται επέκταση των εγκαταστάσεων αυτών μόνο για 
χρήσεις που αφορούν συσκευαστήρια, διαλογητήρια και ψυγεία. 

3. Για τα όρια αρτιότητας και τους λοιπούς όρους και περιορισμούς 
δόμησης εφαρμόζονται οι διατάξεις των άρθρων 1 και 2 του από 
24.5.85 π.δ/τος (ΦΕΚ 270Δ/31.5.85). 

Η. Περιοχή με αριθμό 8. 

1. Στην περιοχή επιτρέπονται μόνον χρήσεις για μη οχλούσες βιο¬ 
τεχνικές, βιομηχανικές εγκαταστάσεις. 

2. Το κατώτατο όριο κατάτμησης ορίζεται σε 4 στρέμματα. 

3. Για τα όρια αρτιότητας κατά τους λοιπούς όρους δόμησης εφαρ¬ 
μόζονται οι διατάξεις των άρθων 1 και 4 του από 24.5.85 π.δ/τος 
(ΦΕΚ 270/Δ/31.5.85). 

Θ. Περιοχή με αριθμό 9. 

1. Επιτρέπονται χρήσεις μόνον για εγκαταστάσεις του ΙΚΑ. 

2. Απαγορεύεται κάθε κατάτμηση. 

3. Για την ανέγερση των κτιρίων αυτών απαιτείται ο καθορισμός 
του χώρου και των όρων και περιορισμών δόμησης σύμφωνα με το 
άρθρο 26 του ν. 1337/83, όπως αντικαταστάθηκε με το άρθρο 8 
παρ. 13 του ν. 1512/85. 

Άρθρο 4. 

Εντός της κατά το άρθρο 1 του παρόντος καθοριζομένης Ζ.Ο.Ε. 

α) Απαγορεύεται η εγκατάσταση λυομένων οικίσκων. 

β) Η μορφολογία των κτισμάτων (αναλογίες, τρόπος και υλικά 
κατασκευής, · μορφολογικά στοιχεία) πρέπει να ακολουθεί τα παραδο¬ 
σιακά πρότυπα της τοπικής αρχιτεκτονικής της περιοχής Καστο- 
ριάς. 

γ) Οι μελέτες για την ανέγερση κτιρίων και για κάθε κατασκευή 
εγκρίνονται από την αρμόδια Επιτροπή Ενασκήσεως Αρχιτεκτονικού 
Ελέγχου (Ε.Ε.Α.Ε.). 


Άρθρο 5. 

1. Επιτρέπεται η επισκευή των υπαρχόντων κτισμάτων έστω και 
αν η δόμησή τους αντίκειται στις διατάξεις του παρόντος. 

2. Οικοδομικές άδειες που έχουν εκδοθεί με τους προγενέστερα 
ισχύοντες όρους δόμησης, ή έχουν υποβληθεί πάντα για την έκδοση 
της αδείας στοιχεία, μέχρι την ημερομηνία δημοσίευσης του παρόντος, 
εκτελούνται όπως εκδόθηκαν ή εκδίδονται βάσει των υποβληθέντων 
στοιχείων. 

3. Οι διατάξεις της προηγουμένης παραγράφου δεν έχουν εφαρ¬ 
μογή για την υπό στοιχείο 2α περιοχή της παραγράφου 6 του άρθρου 
4 του παρόντος, στην οποία είχε επιβληθεί αναστολή οικοδομικών 
εργασιών και χορήγησης οικοδομικών αδειών με το από 24.5.85 
π.δ/γμα (ΦΕΚ 270/Α/31.5.85). 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 



ΚΑΣΤΟΡΙΑ κλ. 1:25000 

ΖΩΝΗ ΟΙΚΙΣΤΙΚΟΥ ΕΛΕΓΧΟΥ 

( 3 ) 

Χαρακτηρισμός ως διατηρητέων κτιρίων που βρίσκονται στην περιοχή 
Εξαρχείων του ρυμοτομικού σχεδίου Αθηνών και επιβολή ειδικών 
όρων και περιορισμών δομήσεως, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν.δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα το άρθρο 
του 9. 

2. Τις διατάξεις του ν.δ. 8/1973 και ειδικότερα τα άρθρα 79 (παρ. 
6) όπως αυτή αντικαταατάθηκε με την παρ. 1 του άρθρου 4 του ν. 
622/1977 (ΦΕΚ 171/Α) και 80. 

3. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 κοινή από¬ 
φαση των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 205/Β/85). 

4. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

5. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

6. Την από 10.6.85 έκθεση της Διεύθυνσης Παραδοσιακών Οικι¬ 
σμών και Περιβάλλοντος (Γ7) και την υπ’ αριθ. 77753/3740/1985 
συμπληρωματική εισήγηση-έκθεση της ίδιας δ/νσης. 

7. Τις υπ’ αριθ. 756/85 και 1015/1985 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Χαρακτηρίζονται ως διατηρητέα τα κτίρια που βρίσκονται στην 
περιοχή Εξαρχείων (μέσα στο Ιστορικό Κέντρο της Αθήνας) και επί 
των οδών: 

α) Ιπποκράτους 74 και Ερεσσού 8. 
β) Ερεσσού 22 και Καλλικράτους. 
γ) Ερεσσού 34. 
δ) Ερεσσού 38. 
ε) Ερεσσού 40. 

στ) Ερεσσού 29 και Ζ. Πηγής 60. 
ζ) Ιπποκράτους 80 και Μεθώνης, 

όπως φαίνονται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1.000 που θεωρήθηκε από τον Προϊστάμενο 
της Διεύθυνσης Πολεοδομικών Εφαρμογών με την υπ’ αριθ. 
715/1986 πράξη του και που συνοπτικό του αντίτυπο δημοσιεύεται 
με το παρόν διάταγμα. 


2. Ως διατηρητέο καθορίζεται το αρχικό εκάστοτε κτίριο, καθώς 
και οι εναρμονιζόμενες με αυτό μεταγενέστερες προσθήκες όχι όμως 
και τα πάσης φύσεως καθ’ ύψος ή κατ’ έκταση υπάρχοντα προκτί- 
σματα, που αλλοιώνουν το αρχικό κτίριο. Ο χαρακτηρισμός των προ- 
κτισμάτων που αλλοιώνουν το αρχικό κτίριο και που μπορούν να 
αφαιρεθούν πραγματοποιείται από την Επιτροπή Ενάσκησης Αρχιτε¬ 
κτονικού Ελέγχου (Ε.Ε.Α.Ε.). 

3. Στα πιο πάνω κτίρια που χαρακτηρίζονται ως διατηρητέα, απα¬ 
γορεύεται κάθε αφαίρεση, αλλοίωση ή καταστροφή τόσο των επιμέ- 
ρους αρχιτεκτονικών ή καλλιτεχνικών διακοσμητικών στοιχείων όσο 
και του κτιρίου συνολικά. 

4. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση και η εσωτερική διαρρύθμιση των κτιρίων που 
χαρακτηρίζονται ως διατηρητέα με το παρόν διάταγμα, εφόσον δεν 
αλλοιώνεται ο γενικός αρχιτεκτονικός χαρακτήρας του κτιρίου και δεν 
θίγονται τα διατηρητέα στοιχεία του που αναφέρονται στην προηγού¬ 
μενη παράγραφο. 

Επιτρέπεται, ύστερα από έγκριση της Ε.Ε.Α.Ε. και εφόσον κριθεί 
απαραίτητη για τη λειτουργική εξυπηρέτηση του διατηρητέου κτιρίου, 
η κατασκευή προσθήκης με τις ελάχιστες ικανοποιητικές διαστάσεις, 
έστω και αν ο συντελεστής δομήσεως που ισχύει επιτρέπει μεγαλύτερη 
προσθήκη. 

5. Για την εκτέλεση κάθε εργασίας από αυτές που περιγράφονται 
στην πιο πάνω παρ. 4 καθώς και εξωτερικούς χρωματισμούς και κάθε 
εργασίας επισκευής επί των όψεων των κτιρίων, απαιτείται οικοδο¬ 
μική άδεια η οποία εκδίδεται μετά από έγκριση της Ε.Ε.Α.Ε. και 
συνοδεύεται από πρακτικό, όπου αναγράφονται με λεπτομέρεια οι ερ¬ 
γασίες που πρόκειται να εκτελεστούν. 

6. Σε περίπτωση εκτέλεσης οικοδομικών εργασιών που απαγορεύο¬ 
νται από τις διατάξεις της παρ. 3 του παρόντος, επιβάλλεται η αποκα¬ 
τάσταση του κτιρίου στην αρχική του μορφή. 

7. Κατά τα λοιπά ισχύουν οι διατάξεις του από 21.9.1979 (ΦΕΚ 
567/Δ/13.10.1979) π.δ. «περί χαρακτηρισμού ως παραδοσιακού 
τμήματος της πόλεως των Αθηνών (Ιστορικού Κέντρου)». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Φεβρουάριου ^1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ . 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

